CELEX: 32016D0041
Language: hr
Date: 2016-01-14 00:00:00
Title: Provedbena odluka Komisije (EU) 2016/41 оd 14. siječnja 2016. o izmjeni Priloga II. Odluci 2007/777/EZ u pogledu unosa za Meksiko na popisu trećih zemalja ili dijelova trećih zemalja iz kojih je odobreno unošenje mesnih proizvoda i obrađenih želudaca, mjehura i crijeva u Uniju u vezi s visokopatogenom influencom ptica (priopćeno pod brojem dokumenta C(2016) 41) (Tekst značajan za EGP)

16.1.2016   
            
            
               HR
            
            
               Službeni list Europske unije
            
            
               L 11/8
            
         PROVEDBENA ODLUKA KOMISIJE (EU) 2016/41
   оd 14. siječnja 2016.
   o izmjeni Priloga II. Odluci 2007/777/EZ u pogledu unosa za Meksiko na popisu trećih zemalja ili dijelova trećih zemalja iz kojih je odobreno unošenje mesnih proizvoda i obrađenih želudaca, mjehura i crijeva u Uniju u vezi s visokopatogenom influencom ptica
   
      
         (priopćeno pod brojem dokumenta C(2016) 41)
      
   
   (Tekst značajan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Direktivu Vijeća 2002/99/EZ od 16. prosinca 2002. o utvrđivanju zdravstvenih pravila za životinje kojima se uređuje proizvodnja, prerada, stavljanje u promet i unošenje proizvoda životinjskog podrijetla namijenjenih prehrani ljudi (1), a posebno njezin članak 8. uvodnu rečenicu, članak 8. točku 1. prvi podstavak, članak 8. točku 4. i članak 9. stavak 4. točku (c),
   budući da:
   
               (1)
            
            
               Odlukom Komisije 2007/777/EZ (2) utvrđuju se pravila za zdravlje životinja i javno zdravlje za uvoz u Uniju te provoz kroz Uniju i skladištenje u Uniji pošiljaka mesnih proizvoda i obrađenih želudaca, mjehura i crijeva („proizvodi”).
            
         
               (2)
            
            
               U dijelu 2. Priloga II. Odluci 2007/777/EZ utvrđen je popis trećih zemalja ili dijelova trećih zemalja iz kojih je odobreno unošenje proizvoda u Uniju uz uvjet da su ti proizvodi podvrgnuti odgovarajućoj obradi iz dijela 4. tog Priloga. U dijelu 4. Priloga II. Odluci 2007/777/EZ utvrđena je nespecifična obrada „A” i specifične obrade „B” do „F”, koje su navedene silaznim slijedom po stupnju strogosti.
            
         
               (3)
            
            
               Meksiko je naveden u dijelu 2. Priloga II. Odluci 2007/777/EZ kao treća zemlja iz koje je odobreno unošenje proizvoda dobivenih od peradi, farmski uzgojene pernate divljači, bezgrebenki i divljih ptica u Uniju.
            
         
               (4)
            
            
               Nakon izbijanja visokopatogene influence ptica („HPAI”) podtipa H7N3 u siječnju 2013. na meksičkom državnom području unos za tu treću zemlju na popisu utvrđenom u dijelu 2. Priloga II. Odluci 2007/777/EZ izmijenjen je Provedbenom odlukom Komisije 2013/217/EU (3) kako bi se utvrdilo da se unošenje proizvoda dobivenih od peradi, farmski uzgojene pernate divljači, bezgrebenki i divljih ptica iz Meksika u Uniju može odobriti samo nakon što ih se podvrgne specifičnoj obradi „B” iz dijela 4. Priloga II. Odluci 2007/777/EZ.
            
         
               (5)
            
            
               Meksiko je 8. svibnja 2015. dostavio informacije o svojoj situaciji u pogledu HPAI-ja. Meksiko je primijenio politiku iskorjenjivanja i proveo nadzor influence ptica. Nije otkrio daljnje kruženje virusa.
            
         
               (6)
            
            
               Komisija je ocijenila te informacije. Na temelju te ocjene i jamstava koja je pružio Meksiko primjereno je izmijeniti unos za Meksiko na popisu utvrđenom u dijelu 2. Priloga II. Odluci 2007/777/EZ u pogledu propisane specifične obrade proizvoda dobivenih od peradi, farmski uzgojene pernate divljači, bezgrebenki i divljih ptica. Kako bi se u obzir uzela povoljna situacija u pogledu bolesti u Meksiku, unošenje prethodno navedenih proizvoda u Uniju može se odobriti nakon što ih se podvrgne specifičnoj obradi „D”.
            
         
               (7)
            
            
               Dio 2. Priloga II. Odluci 2007/777/EZ trebalo bi stoga na odgovarajući način izmijeniti.
            
         
               (8)
            
            
               Mjere predviđene ovom Odlukom u skladu su s mišljenjem Stalnog odbora za bilje, životinje, hranu i hranu za životinje,
            
         DONIJELA JE OVU ODLUKU:
   Članak 1.
   Dio 2. Priloga II. Odluci 2007/777/EZ mijenja se u skladu s Prilogom ovoj Odluci.
   Članak 2.
   Ova je Odluka upućena državama članicama.
   
      Sastavljeno u Bruxellesu 14. siječnja 2016.
      
         
            Za Komisiju
         
         Vytenis ANDRIUKAITIS
         
            Član Komisije
         
      
   
   
      (1)  SL L 18, 23.1.2003., str. 11.
   
   
      (2)  Odluka Komisije 2007/777/EZ od 29. studenoga 2007. o utvrđivanju uvjeta za zdravlje životinja i javno zdravlje te obrazaca certifikata za uvoz iz trećih zemalja određenih mesnih proizvoda i obrađenih želudaca, mjehura i crijeva za prehranu ljudi i o stavljanju izvan snage Odluke 2005/432/EZ (SL L 312, 30.11.2007., str. 49.).
   
      (3)  Provedbena odluka Komisije 2013/217/EU od 8. svibnja 2013. o izmjeni Odluke 2007/777/EZ u pogledu unosa za Meksiko na popisu trećih zemalja ili njihovih dijelova iz kojih je dozvoljen unos mesnih proizvoda i obrađenih želudaca, mjehura i crijeva u Uniju (SL L 129, 14.5.2013., str. 38.).
   
      PRILOG
      U dijelu 2. Priloga II. Odluci 2007/777/EZ unos za Meksiko zamjenjuje se sljedećim:
      
         
                     „MX
                  
                  
                     Meksiko
                  
                  
                     A
                  
                  
                     D
                  
                  
                     D
                  
                  
                     A
                  
                  
                     D
                  
                  
                     D
                  
                  
                     A
                  
                  
                     D
                  
                  
                     D
                  
                  
                     XXX
                  
                  
                     A
                  
                  
                     D
                  
                  
                     XXX”